În urma recensămîntului populației și al locuințelor din Republica Moldova din anul 2014 au fost transmise anumte rezultate preliminare.

Astfel, în Republica Moldova sunt 1.259.207 locuințe din care 83% sunt ocupate și 1 062 615 gospodării. Din locuințele ocupate, 21,75% se află în mun. Chișinău restul fiind repartizate în celelalte regiuni (Nord, Centru, Sud și Găgăuzia).

(infografic) Recensămîntul populației și al locuințelor 2014: date preliminare

Populația totală a Republicii Moldova este de 2.913.281. 11,3% din populație reprezintă persoane plecate peste hotare. Procentul cel mai mare de persoane plecate peste hotare s-a înregistrat în regiunea Sud – 15,23%, iar cei mai puțini din municipiu Chișinău.

Din populația totală, la recensământ 56,8% (1.655.326) s-au declarat moldoveni, 23,2% (675.299) s-au declarat români, 7,6% ucrainieni (221.992) și 5,46% ruși (159.065). (informația nu este confirmată de Biroul Național de Statistică)

(infografic) Recensămîntul populației și al locuințelor 2014: date preliminare

În ceea ce privește limba declarată, 40,3% din cei recenzați au declarat limba română (1.174.635) în timp ce 38,4% au declarat limba moldovenească (1.117.535) și 13,2% limba rusă (383.970). (Informația nu este confirmată de Biroul Național de Statistică)

(infografic) Recensămîntul populației și al locuințelor 2014: date preliminare

65,8% (1.918.054) din populația totală reprezintă populație rurală în timp ce 34,2% (995.227) reprezintă populație urbană.

Din populația totală, 51,58% sunt femei și 48,42% sunt bărbați.